WORK ขาลงยาว! ลบอีก 4% โบรกฯชี้เรตติ้งตก-แถมผลงาน Q3/61 ไม่สดใสแนะขายพื้นฐาน 36 บ.
WORK ขาลงยาว! ลบอีก 4% โบรกฯชี้เรตติ้งตก-แถมผลงาน Q3/61 ไม่สดใสแนะขายพื้นฐาน 36 บ. โดย ณ เวลา 11.49 น. ราคาอยู่ที่ระดับ 39.00 บาท ลบ 1.17 บาท หรือ 4.29% ด้วยมูลค่าซื้อขาย 266.77 ล้านบาท
2 ต.ค. 2561

ผู้สื่อข่าวรายงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 11.49 น. อยู่ที่ระดับ 39.00 บาท ลบ 1.17 บาท หรือ 4.29% ด้วยมูลค่าซื้อขาย 266.77 ล้านบาท ราคาหุ้นยังเป็นขาลงมานานเกือบ 11 เดือน โดยนับตั้งแต่หุ้นอ่อนตัวลงจากระดับ 7 พ.ย.60 อยู่ที่ระดับ 104 บาท

บล.โนมูระ พัฒนสิน ระบุว่า  สัปดาห์ล่าสุด (3-9 ก.ย.) เรตติ้งช่อง Workpoint TV (WORK) อยู่ที่ 0.765 ตกเป็นอันดับ 4 อีกครั้ง จากสัปดาห์ก่อนหน้า (27 ส.ค.-2 ก.ย.) ทำสถิติสูงสุดที่กว่า 1.312 แซงช่อง 3HD ขึ้นเป็นอันดับ 2 ของทีวีดิจิทัล 25 ช่อง จากที่ช่อง Workpoint TV เป็นทีวีช่องหลักในการถ่ายทอดสดกีฬาเอเชียนเกมส์ (18 ส.ค.-2 ก.ย.) ค่อนข้างกังวลกับเรตติ้งช่อง Workpoint TV ที่ลดลงอย่างรวดเร็วหลังจบกีฬาเอเชียนเกมส์ กลับมาต่ำกว่าช่วงเดียวกันของปีก่อนอีกครั้ง (เรตติ้งอยู่ที่ราว 1)
ดังนั้นผลการดำเนินงานไตรมาส 3/61F ของ WORK มีแนวโน้มลดลงจากฐานสูงในช่วงเดียวกันของปีก่อนต่อเนื่อง (ไตรมาส 3/60 กำไร 380 ลบ.) นอกจากนี้ผลการดำเนินงาน ไตรมาส 3/61 อาจแย่ลงเทียบไตรมาสก่อนหน้า (ไตรมาส 2/61 กำไร 116 ลบ.) เนื่องจากต้นทุนรายการสูงขึ้นจากค่าลิขสิทธิ์การถ่ายทอดสดกีฬาเอเชียนเกมส์ (WORK ไม่เปิดเผย แต่มีรายงานจากสื่อว่าอยู่ที่ราว 70-100 ลบ. รวมค่าจัดการประสานงานและการถ่ายทอดสดทั้งหมด, ที่มา Facebook Positioning)
คงน้ำหนัก NEUTRAL กลุ่ม Media แม้คาดกำไรสุทธิ 2H18F ฟื้นตัว เทียบช่วงเดียวกันของปีก่อนจากฐานต่ำ (จากเดือน ต.ค.17 ได้รับผลกระทบจากการหยุดออกอากาศผังรายการทีวีปกติราว 20 วันในช่วงพระราชพิธีฯ) แต่อย่างไรก็ตาม สถานการณ์ธุรกิจสื่อโฆษณากำลังถูก Digital disturb ทำให้ผลการดำเนินงานมีความไม่แน่นอนสูง
 
บล.เคทีบี (ประเทศไทย) ระบุว่า  ราคาหุ้นที่ปรับตัวลง -51% ใน 6 เดือนที่ผ่านมา ได้สะท้อนผลประกอบการและเรตติ้งช่อง Workpoint TV ที่ต่ำกว่าตลาดคาดไปบางส่วนแล้ว อย่างไรก็ตามมองว่าแนวโน้มกำไรสุทธิในระยะสั้นจะทรงตัวอยู่ในระดับต่ำ
มองว่า WORK อยู่ระหว่างการปรับตัวเพื่อรองรับการเปลี่ยนแปลงของพฤติกรรมผู้บริโภค และจะได้เห็นการฟื้นตัวของกำไรสุทธิอย่างจริงจังเร็วสุดในปี 2019 ดังนั้นเริ่มต้นให้คำแนะนำ “ขาย” ที่ราคาเป้าหมาย 36.00 บาท 
คาดว่ากำไรสุทธิครึ่งปีหลังลดลง 38% เทียบช่วงเดียวกันของปีก่อนส่งผลจาก 1) รายได้จากธุรกิจทีวีอยู่ที่ 1,635 ล้านบาท 2) Rating ที่มีแนวโน้มฟื้นตัวช้า ทำให้มีการให้ส่วนลดและแถมนาทีโฆษณามากขึ้นโดยรายการใหม่ในไตรมาส3/61 เรตติ้งต่ำกว่าบริษัทฯตั้งเป้าไว้ 3) ค่าลิขสิทธิ์กีฬา Asian Game ซึ่งจะบันทึกใน 2H18 4) คาดรายได้จากคอนเสิร์ตอยู่ที่ 130 ล้านบาท ปัจจุบัน WORK เทรดอยู่ที่ PER 34.3x  ถือว่ายังคงไม่น่าสนใจในระยะสั้น
 